
ОБЯВА ЗА СЪСТЕЗАНИЕ

офшорна регата "Кор Кароли"

от 11 до 15 август 2021 г.
по българското Черноморско крайбрежие

Варна – Св. Влас – Бургас - Варна

[DP] означава правило, за което наказанието е по преценка на Протестната комисия и би могло да бъде по-малко от дисквалификация.
[NP] означава, че нарушение на това правило няма да бъде основание за протест от лодка.
[SP] означава правило, за което Регатната комисия може да наложи стандартно наказание без изслушване.
1. Организатор Регата се организира от Фондация "Кор Кароли" съвместно с Община Варна и ЯК "Кап.Г.Георгиев-Порт Варна".

2. Правила
2.1 Регатата ще се ръководи от Състезателните правила по ветроходство 2021-2024 (СПВ).

2.2 Ще се прилагат и следните правила:

а) Специалнитe правила за офшорни плавания на World Sailing 2020-2021 


    (Категория  4) .


б) Международни правила за предпазване съдовете от сблъскване на море


    (COLREG) .


в) Изискванията на ИА”Морска администрация”.


г) Правилата (актуални за тази година) на хандикапна система ORC Club. 

д) Правилата (актуални за тази година) на хандикапна система IRC.


е) Класните правила за национален клас Конрад 25 Р (K25R) .


ж) Офшорни правила за състезания на БФВ.


з) Обява за състезание.


и)  Състезателни инструкции.

3. [DP] [NP] Реклама Ще се прилага Кодексът за реклама на World Sailing, разпоредба 20, категория "C". От яхтите се изисква да показват рекламните материали, предоставени от организатора (стикери за корпуса и флагове).

Организаторът може да изисква, без заплащане на състезателите, инсталирането на бордови видеокамери, устройства за позициониране и състезатели-гости, чиито ограничения за позицията на борда са дефинирани в Състезателните инструкции.

4. Право на участие и класове
4.1 Състезателите трябва да отговарят на изискванията на Кодекса за право на участие на World Sailing.

4.2 Регатата е отворена за всички лодки с валидно Позволително за плаване, валиден


ORC Club/International сертификат, IRC сертификат и валидно контролно


Мерително свидетелство, заверено за 2021 г. за национален клас КОНРАД 25Р.
4.3 Класовете се определят, както следва:

	КЛАС
	ХАНДИКАПНА СИСТЕМА
	БРОЙ КЛАСОВЕ

	ORC Club
	Time on Distance / Time on Time
	4 класа според броя на участниците

	IRC
	Time on Time
	3 класа според броя на участниците

	Конрад 25 Р
	По реално време
	1 клас


4.4 Лодките, имащи право на участие, могат да се регистрират предварително, както е описано в чл.6 - Регистрация.

4.5 Лодка се счита предварително регистрирана, ако документите, описани в чл.6.3 са получени онлайн и потвърдени от Регатната комисия.

4.6 Списъкът на предварително регистрираните лодки ще бъде актуализиран на уебсайта на събитието.

4.7 Няма ограничения в членовете на екипажа, но те не могат да надвишават броя на екипажа, посочен в Позволителното за плаване, и не по-малко от четирима членове на екипажа, включително шкипера.

4.8 За клас „Конрад 25Р” могат да бъдат заявени до 7 състезатели, но в отделните гонки  

не могат да се състезават повече от 5 състезатели измежду заявените. Лодките от клас 
„Конрад 25Р” имат право да се състезават същевременно и в класовете “IRC” и “ORC”.

5. Такса за участие
5.1 Такса за участие в размер на 10 лв. за член на екипажа трябва да бъде заплатена по банков път или платена в брой при регистрацията.



Банка: 
Банка ДСК АД




BIC: 
STSABGSF




IBAN: 
BG98STSA93001527173213




Фондация "Кор Кароли" ЕИК 103271520




основание: Такса за участие РКК2021 ... (име на лодката) ....

5.2 Организаторът не носи отговорност за направените разходи в случай на неприемане на заявката за регистрация на лодката.
5.3 Късна регистрация може да бъде приета по решение на организатора при

допълнително заплащане от 50 лв. на лодка.

6. Регистрация
6.1 Препоръчва се предварителна онлайн регистрация, като заявки за участие ще бъдат приемани на електронната поща на фондация „Кор Кароли” - corcaroli@corcaroli.bg + копие pro@corcaroli.bg. Формата “Заявка за участие” може да бъде намерена на уебсайта на Организатора:  www.corcaroli.bg .
6.2 
Регистрацията ще се извърши от 10:00 до 19:00 часа на 11 август, 2021 г. в регатния      офис на територията на ЯК „Кап.Г.Георгиев-Порт Варна”. Късна регистрация от 08.00 до 09.00 часа на 12 август 2021 г. Всеки шкипер, дори и този, регистриран онлайн, трябва лично да представи в регатния офис оригиналната заявка за участие на хартия и документите по член 6.3.

*6.3   При регистрацията трябва да се представят следните документи: 

а)  заявка за участие (оригинал), подписана от шкипера.

б)  попълнена от шкипера карта за инспекция.

в)  валидно Позволително за плаване на лодката

г)  сертификат за компетентност на шкипера

д)   валиден сертификат за ORC Club и/или валиден IRC сертификат за 2021 година

е)  валидна застраховка "Гражданска отговорност" с минимално покритие от 20 000 лв. 

ж) валидна здравно-осигурителна полица за всеки член на екипажа с минимално покритие от 2 000 лв.

з)  потвърждение за заплатена такса за участие.

________

* Това променя RRS 78.2.

6.4 Не се правят промени в ORC сертификатите след 18.00 часа на 11.08.2021, освен ако не са предписани и одобрени от Техническата комисия преди или по време на инспекцията и до началото на първата гонка.

6.5 Списъкът на екипажа може да бъде променян до 09.00 часа на 13.08.2020, като се попълни нов формуляр, показващ промените. След този час, промени в екипажа могат да се правят само с писмено заявление от Шкипера и писмено разрешение на Протестната комисия, която може да делегира тази отговорност на Регатната  комисия.

6.6 Организаторът препоръчва поне един член на екипажа да бъде на възраст от 15 до 23 години.

7. Програма
              11.8  
 10:00 – 18:00 
Регистрация и инспекция.

                         18:00              
Техническа конференция.



 19:30

 
Тържествено откриване на регатата


12.8    08:00 –10:00

Късна регистрация и инспекция.



10:00


Старт гонка 1 Варна - Св.Влас

             13.8     10:00
  

Старт гонка 2 Св.Влас– Св.Иван — Бургас


14.8  
  08:00 
  
Старт гонка 3 Бургас - Варна (преследване)


15.8
    11:00


Иншорни гонки  в залива на Варна


  19:00    

Награждаване и закриване на регатата.

Регатната комисия може да скъси дистанциите съгласно RRS 32.1.

8. Социална програма. 

Социалната програма ще бъде на разположение при регистрацията.

9. [DP] [NP] Обмер и инспекция. 

Всяка лодка трябва да бъде на разположение за обмер и инспекция от 10:00 до 18:00 часа на 11 
август 2021 г. и от 08.00 до 10.00 часа на 12 август. Инспекция ще се извършва по време на цялата 


регата преди и/или след всяка гонка. Регатната комисия определя лодките за инспекция.

10. Състезателни инструкции. 

Състезателните инструкции ще бъдат предоставени на всеки Шкипер при регистрацията.

11. Класиране. 

Класирането за съответните класове ще се извърши чрез коригирани и реални времена по 
Минималната точкова система, както следва:

11.1 IRC класове: крайното класиране ще бъде извършено с коригирано време по системата IRC, Time on Time.
11.2 ORC класове: крайното класиране ще бъде извършено с коригирано време по системата ORC Club, Time on Distance/Time on Time.
11.3 Класирането в клас „Конрад 25Р” ще бъде извършено по реално време.

11.4 Коефициентите за различните гонки ще бъдат обявени в Състезателните инструкции

12. Протестна комисия

Протестната комисия ще бъде назначена в съответствие с RRS 91(а).

13. Съдийски и придружаващи съдове.

Списък на съдийските и придружаващи съдове ще бъде поставен на таблото за съобщения. 
Съдовете ще носят идентификационни флагове.

14.   Места за приставане
Варна:
Порт Варна, Пасажерски  Терминал

Свети Влас:   Марина Диневи

Бургас :
Порт Бургас, Пасажерски Терминал
15. [DP][NP] Медийни права.С подаване на заявка за участие всички състезатели се съгласяват организаторът да заснема, показва, съхранява и разпространява всякакъв филмов и снимков материал, фотографии и др. включително и на цифрови носители, заснети по време на проявата и включващи изображения на съответните състезатели и/или яхти. С подаването на заявка за участие, всички състезатели се съгласяват, че правото на интелектуална собственост върху всякакъв филмов и снимков материал, фотографии и др., заснети по време на проявата, принадлежи на Фондация „Кор Кароли”.

16. [DP] Комуникации
16.1 Всички лодки трябва да бъдат оборудвани с УКВ  приемо-предавател. Комуникациите между Регатната комисия и лодките ще се извършват на УКВ канал 73.

16.2 Освен при извънредни обстоятелства, лодка, която се състезава не трябва да извършва гласови предавания или трансфер на данни, нито да приема гласови съобщения и данни, които не са достъпни за всички лодки.

16.3 Задължава се всяка лодка  да осигури мобилна връзка с Регатната комисия.

16.4 С цел безопасност, атрактивност и популяризиране на ветроходния спорт ще се използва тракер-система, като допълнителни инструкции ще бъдат посочени в деня на регистрация.

17. Награди
17.1 Награди ще се връчват за всеки клас за крайното класиране. Ако в класа участват 4 лодки, ще се връчват само две награди - за първия и втория. Ако в класа участват 3 лодки ще се връчва само една награда – за първия.

17.2 Ще бъде връчена награда "Синята лента на Кор Кароли" на лодката, преминала най- бързо в реално време дистанциите на гонките.

18. Отговорност
18.1 Състезателите участват в регатата изцяло на свой риск и отговорност, виж Правилата 3 и 4 от RRS 2021-2024. Организационният комитет на Фондация "Кор Кароли", Регатната Комисия, Българската Федерация по Ветроходство (БФВ), ORC, IRC и всяка друга страна, участваща в организирането и администрирането  на регатата, няма да поемат никаква отговорност за лични и материални щети, наранявания и смърт, понесени във връзка със състезанието, независимо преди, по време или след него. Всеки собственик на лодка или негов представител и Шкипер приемат тези условия, като подпишат Заявката за участие.

18.2 Пълна отговорност за непълнолетните членове на екипажа се носи от Шкипера.

18.3 Състезателите са длъжни да спазват World Sailing RRS 2021-2024, тази Обява за състезание и Състезателните инструкции. Шкиперите носят еднолична и пълна отговорност за мореходността, рангоута, такелажа и ветрилата на лодката, аварийно- спасителното оборудване, ветроходните умения и квалификацията на екипажа. Шкиперите носят пълна отговорност за поведението и облеклото на техния екипаж, техни представители или гости.

19. [DP] [NP] [SP] Безопасност и сигурност.
19.1 Регатата се класифицира като Състезателна категория 4 от актуалните World Sailing Offshore Special Regulations (OSR). Всички състезатели (шкипери и екипажи) са длъжни да спазват Правило 1 на RRS 2021-2024

19.2 Всички участващи лодки трябва да бъдат оборудвани съгласно Карта за инспекция на яхта, участваща в офшорна гонка Категория 4. Същата е налична на следния адрес/линк на страницата на „Българса федерация ветроходство”, раздел “Килово ветроходство/Safety first”: http://www.bulsaf.bg/?page_id=2303&lang=bg_BG
19.3 По искане на Техническата комисия (проверяващия инспектор) лодката трябва да бъде предоставена за проверка на оборудването за безопасност.

19.4 Шкиперът на всяка лодка с подписването на Заявката за участие, декларира  наличността на оборудването за безопасност на борда, описано в Приложение, т.2  от тази  Обява за състезание.

20. Застраховка
20.1 Всяка участваща лодка трябва да бъде застрахована и да притежава валидна  гражданска отговорност с минимално покритие от 20 000 лева на застрахователно събитие.

20.2 Всеки член на екипажа трябва да има здравна застраховка с минимално покритие 2 000 лева.
21. Допълнителна информация

За допълнителна информация, моля свържете се със:


Тома Томов, Председател на Фондация „Кор Кароли”, моб. +359 887 455542


Димитър Новак, Секретар на Фондация „Кор Кароли”, моб. +359 886 942294


Пламен Георгиев, гл.съдия, моб. +359 888 807363


 - в уебсайт на Фондация "Кор Кароли" - моля кликнете върху "Регата"

Приложение: 

1. Заявка за участие: изтегли от  www.corcaroli.bg  , раздел Регата
2. Карта за инспекция: изтегли от  http://www.bulsaf.bg/?page_id=2303&lang=bg_BG
Организационен комитет на Регата “Кор Кароли” 2021



